Cylindrophiidae

Cylindrophiidae atau ular kepala dua ialah sebuah famili monotip yang mengandungi genus Cylindrophis yang ditemui di Asia. Ini merupakan ular pengorek tanah yang kesemuanya berperut petak-petak hitam putih. Kini, lapan spesies telah dikenal pasti tanpa berpecah kepada subspesies.

 Taburan geografi 
Ular ini ditemui dari Sri Lanka ke timur melalui Myanmar, Thailand, Kemboja, Vietnam dan Kepulauan Melayu hingga sejauh Kepulauan Aru dekat pantai barat New Guinea. Ia juga ditemui di selatan China (Fujian, Hong Kong dan Pulau Hainan) dan Laos.

 Keterangan 
Giginya sederhana dan subekual, iaitu 10-12 batang di setiap maksila dan tiada di pramaksila. Kepalanya kecil dan tidak ketara dari leher. Matanya sangat halus dengan anak mata yang bulat atau bujur menegak. Kepalanya mempunyai pengadang yang besar dan bersimetri, dengan nostril dalam satu nasal yang membentuk sutur dengan felonya di sebalik rostral. Badannya berbentuk silinder. Sisik dorsalnya licin dalam 19, 21, atau 23 baris. Sisik ventralya lebih besar sedikit ataupun sama besar dengan sisik dorsal. Ekornya teramat kecil dan tumpul.Boulenger, G.A. 1893. Catalogue of the Snakes in the British Museum (Natural History), Volume I. London. pp. 134-135.

 Spesies 
Genus Cylindrophis mengandungi lapan spesies yang berikut.

SpesiesPengarang taksonNama amTaburan geografiC. aruensisBoulenger, 1920Ular kepala dua AruIndonesia: Kepulauan AruC. boulengeriRoux, 1911Ular kepala dua BoulengerIndonesia: pulau-pulau Babar, Timor, dan WetarC. isolepisBoulenger, 1896Ular kepala dua Pulau JampeaIndonesia: Pulau JampeaC. lineatusBlanford, 1881Ular kepala dua BlanfordIndonesia: Borneo and SarawakC. maculatus(Linnaeus, 1758)Ular kepala dua CeylonSri LankaC. melanotusWagler, 1828Ular kepala dua hitamIndonesia: Sulawesi, Kepulauan Tabukan, Kepulauan Sangihe, Kepulauan Sula, Halmahera dan BatjanC. opisthorhodusBoulenger, 1897Ular kepala dua pulauIndonesia: Lombok, Sumbawa, Komodo dan Flores.C. ruffusT(Laurenti, 1768)Ular kepala dua berekor merahMyanmar dan selatan China (Fujian, Hong Kong dan Pulau Hainan), ke selatan melalui Vietnam,  Laos, Kemboja, Thailand, Semenanjung Melayu dan Hindia Timur hingga Indonesia (Kepulauan Riau, Sumatra, Bangka, Borneo, Jawa, Sulawesi, Buton dan Kepulauan Sula
T) Spesies jenis.

 Rujukan 

 Pautan luar